hu hu en en el hu hu en hu hu hu hu hu sk en sk hu hu hu hu hu hu hu hu hu hu hu hu hu hu hu hu hu en hu en hu en en en fa en en en en en hu en hu hu en hu en hu hu en en el en hu hu az en fr en hu hu en de ast en en hu en hu de en hu hu cs hu hu hu hu hu hu hu hu en hu hu hu hu hu hu hu fi es en en hbs_lat hu en en hu en hu en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en
A tajpeji Nemzeti Palotamúzeum – 國立故宮博物院 | Magyar-Tajvani Egyesület
Primary Menu Skip to content
A Yangmingshan lankáin elhelyezkedő építmény már megjelenésében is tiszteletet parancsoló: a klasszikus stílusban megalkotott főépület számos, gazdagon díszített, tagolt lépcsősor megmászásával érhető el.
A nagymúltú múzeum történetének gyökerei a pekingi Tiltott Városig vezethetők vissza. A számos kiemelkedő kiállításnak helyt adó épület gyűjteményének gerincét a Kína történelmét, régészetét bemutató, mintegy 696 000 tárgyat számláló gyűjtemény képezi. A neolitikum régészeti kultúráitól a Qing-dinasztia [1644–1911] időszakára keltezhető leletekig számos művészeti alkotás kerül bemutatása, a különböző termek tárgycsoportonként tárják a látogatók elé a kínai történelem remekeit, mint a bronzok, jáde-és porcelánleletek, kalligráfia, festészet, ritka könyvek. Ugyanakkor fontos kiemelni, hogy a megkapó szépségű darabokból álló gyűjtemény jellegéből adódóan nem alkalmas a régészeti-történeti kontextus felfedésére, így e tekintetben elsősorban inkább mint galéria értékelendő.
Mindazonáltal a múzeum számos ideiglenes kiállításnak is otthont ad, amelyek mélyebb betekintést engednek egy-egy speciális téma – legyen az tajvani vagy éppen nemzetközi – részleteibe.
Az épületkomplexum jobb szárnyán helyezkedik el a jelentékeny mennyiségű állománnyal büszkélkedő könyvtár, amely számos, a szárazföldön nehezen megszerezhető tudományos munkát is tartalmaz. A könyvtári gyűjtemény kiterjedtségét, interdiszciplinaritását mi sem érzékelteti jobban, mint hogy polcain neves régészünk, László Gyula publikációi is megtalálhatók.
Az impozáns megjelenésű múzeumot egy nem kevésbé lehengerlő park, a Zhishan kert [至善園] övezi, amely múzeumi belépővel rendelkező érdeklődők számára térítésmentesen látogatható. Az 1,88 hektáron elterülő park a (Déli) Song- és Ming-dinasztiák [1127–1279 és 1368–1644] klasszikus kertépítészeti hagyományain alapul, melynek köszönhetően egy felejthetetlen időutazás élményében részesülhet az erre fogékony szemlélődő. (További részletek a múzeum egyéb épületeiről, kertjeiről a honlapon.)
Fontos ugyanakkor megjegyezni, hogy a Palotamúzeum változatos és érdekfeszítő kiállításainak, népszerűségének köszönhetően gyakran rendkívül zsúfolt, és különösen hétvégente bizonyos termek az élvezhetetlenségig megtelnek látogatókkal. A tömeg elkerülése érdekében tehát – amennyiben lehetőség nyílik – érdemes hétköznap ellátogatni, illetve a főépülettel csaknem átellenben elhelyezkedő etnográfiai múzeummal, a Shung Ye Museum of Formosan Aborigineszel kombinált jegyet váltani, amely pénztárcakímélőbb megoldás is egyben.
Megközelítés: 1. MRT Dazhi megállótól a B13-as buszjárat
2. MRT Shilin megálló R30-as buszjárat
(további lehetőségek a honlapon)
Nyitva tartás: minden nap, 8.30-tól 18.00-ig
pénteken és szombaton 18.30-21.00 között bármely                                   tajvani igazolvánnyal (ROC ID) ingyenesen                                                           látogatható
Jegyárak: felnőtt 250 NT
érvényes diákigazolvánnyal 150 NT
Previous PostA Tajvani Nemzeti Múzeum – 國立台灣博物館Next PostBemutatkozás: Édl Eszter
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
This site uses Akismet to reduce spam. Learn how your comment data is processed.
Categories Select Category _MyTaiwan all Aktuális Chinese post English post Formosa Exhibition Hírlevél Konferencia Közlekedés Kultúra Language Exchange 語言交換 Látnivaló LinKosár Magyar posts Ösztöndíj Prof. Dr. Jordán Gyula Essay Contest TAA members Taiwan info Taiwan Movie Club
A 2017 évi ösztöndíj tájékoztató után 2017/02/22
Tajvan szigete egy csésze teán keresztül – sajtóválogatás 2017/01/30
Formosa’s Golden Treasure – Tea exhibition at the Damjanich János Museum: POSTER NO 7 2017/01/24
Rólunk / About / 我們
Üdvözlünk a 匈牙利台灣協會 Magyar-Tajvani Egyesület  honlapján!
Magyar – Kínai nyelvgyakorlás
Proudly powered by WordPress